На основу Решења стечајног судије Привредног суда у Новом Саду, посл.бр. 1. Ст. 1423/2012 од 26.03.2013. године, а у складу са чланoвима 131, 132. и 133. Закона о стечају («*Службени гласник Републике Србије» број 104/2009*) и Националним стандардом број 5 – Национални стандард о начину и поступку уновчења имовине стечајног дужника («*Службени гласник Републике Србије» број 13/2010*), стечајни управник стечајног дужника

**АД " САНИТАРИЈА " НОВИ САД – У СТЕЧАЈУ из**

**Новог Сада, Булевар Војводе Степе 62**

**ОГЛАШАВА**

**Четврту продају имовине јавним надметањем**

Предмет продаје је имовина сврстана у једну целину, и то :

|  |  |  |
| --- | --- | --- |
| Назив и опис целине | Почетна цена | Депозит |
| **– Непокретна имовина – пословни простор у Зрењанину**, коју чине објекти у , ул. Саве Текелије бр. 14, укупне бруто површине 634 м2 изграђени на катастарској парцели бр. 7537 K.O. Зрењанин, уписани у Листу непокретности бр. 6047 као мешовита својина, и то :- Улична зграда ПР+Т – Стара стамбена зграда - у ЛН бр. 6047 уписана као зграда пословних услуга, укупне бруто површине 139 м2 ;- Помоћна зграда - Подстаница - у ЛН бр. 6047 уписана као помоћна зграда, укупне бруто површине 15 м2 објекат изграђен без одобрења за градању;- Пословна зграда Пр+1 - Погон и управа - у ЛН бр. 6047 уписана као помоћна зграда, укупне бруто површине у основи 128 м2 ,објекат изграђен без одобрења за градању;- Пословна зграда Пр - Погон и управа - у ЛН бр. 6047 уписана као помоћна зграда, укупне бруто површине 194 м2 , објекат изграђен без одобрења за градању;- Помоћна зграда - Магацин - у ЛН бр. 6047 уписана као помоћна зграда, укупне бруто површине 3 м2, објекат изграђен без одобрења за градању. | 2.253.491,90 | 2.253.491,90 |

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од **20.000,00** **динара.** Профактура се може преузети, сваког радног дана у периоду од 9,00 до 15,00 часова, уз обавезну најаву стечајном управнику ;
2. уплате **депозит** на текући рачун стечајног дужника број: **355 – 0003200222858 - 62 код Војвођанске банке - НБГ ГРУП, филијала Нови Сад,** или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (рок за уплату депозита је **08.02.2016.**). У случају да се као депозит положи првокласна банкарска гаранција, оригинал исте се ради провере мора доставити **на руке TIME AGENCY 021 DOO из Новог Сада, Ћирпанова 7, спрат III, стан 33, 21000 Нови Сад, најкасније до 08.02.2016. године дo 16.00 часова по београдском времеру (GMT+1).** Банкарска гаранција мора имати **рок важења до 15.03.2016.** године ;
3. потпишу изјаву о губитку права на повраћај депозита. Изјава чини саставни део продајне документације.

Имовина се купује у виђеном стању и може се разгледати након откупа продајне документације, сваким радним даном од 9,00 до 15,00 часова а најкасније 5 радних дана пре заказане продаје (уз претходну најаву стечајном управнику).

Након уплате депозита а најкасније до 10.02.2016. год., потенцијални купци, ради правовремене евиденције, морају предати стечајном управнику попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица)

**Јавно надметање** одржаће се дана **15.02.2016. године** у **13:00 часова** на следећој адреси : **TIME AGENCY 021 DOO из Новог Сада, Ћирпанова 7, спрат III, стан 33.**

**Регистрација учесника** почиње у 11:00 часова ,а завршава се у 12:50 часова, на истој адреси**.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна)
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања
4. одржава ред на јавном надметању;
5. проглашава за купца учесника који је прихватио највишу понуђену цену
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од 3 (три) радна дана од дана јавног надметања, а пре потписивања купопродајног уговора, након чега ће му бити враћена гаранција.

Купопродајни уговор се потписује у року од 5 (пет) радних дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 (осам) дана од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од 2 (два) радна дана од пријема обавештења којим се проглашава за купца, након чега ће му бити враћена гаранција; У конкретном случају, купопродајни уговор потписује се у року од 3 (три) радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 (осам) дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и трошкове који произлазе из закљученог купопродајног уговора у целости сноси купац.

Напомена : У случају да за купца у поступку продаје стечајног дужника буде проглашено правно лице које подлеже обавези подношења пријаве концентрације, сходно одредбама Закона о заштити конкуренције („Сл. Гласник РС „ бр.51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају проглашеном купцу банкарска гаранција ће бити наплаћена у року предвиђеном огласом односно депозит ће бити задржан до доношења одлуке Комисије за заштиту конкуренције.

Oвлашћено лице, стечајни управник Цицмил Мирољуб, контакт телефон : 063/ 858-97-28.